| Karalienės liūnas |
| --- |
| Liūnas vasarą |
| 

Karalienės liūnasKaralienės liūnas

 |
| Koordinatės  | 

|  |
| --- |
| 55°29′29″š. pl. 25°03′30″r. ilg.﻿ / ﻿55.49142°š. pl. 25.05836°r. ilg.﻿ / 55.49142; 25.05836Koordinatės: 55°29′29″š. pl. 25°03′30″r. ilg.﻿ / ﻿55.49142°š. pl. 25.05836°r. ilg.﻿ / 55.49142; 25.05836 |

 |
| Vieta | Anykščių rajono savivaldybė |
| Seniūnija | Anykščių seniūnija |
| Plotas | 0,253 ha |
| Registro Nr. | 0310300010004 (identifikavimo kodas) |

**Karalienės liūnas** – šaltinis, esantis Utenos apsk. Anykščių raj. prie Pašventupio kaimo. Atsiveria Šventosios upės slėnio dešinėje pusėje. Respublikinės reikšmės hidrogeologiniu paminklu paskelbtas 1964 m. Įrengtas dviračių takas ir kabantis pėsčiųjų tiltas per Šventąją pasiekti priešingame krante Puntuko akmenį ir Medžių lajų taką.

Rodyklė vandens turistams, plaukiantiems Šventąja
Tiltelis per upokšnį, jungiantį Šventąją su liūnu
Šaltinis užima 0,14 ha plotą. Jo gylis 6–7 m. Absoliutinis aukštis apie 62,5 m.
Šaltinis ypatingas tuo, kad atsiveria Šventosios senvagėje. Debitas 1–2 l/s.
Šaltinio vanduo gėlas, kalcio magnio natrio hidrokarbonatinis. Mineralizacija siekia 350–400 mg/l.

Geologinis aprašymas
--------------------

Karalienės liūnas yra Šventosios upės slėnio dešiniosios pusės viršsalpinėje terasoje prie pat stataus slėnio šlaito (papėdėje), kurio aukštis >20 m. Šios viršsalpinės terasos aukštis apie 65 m. Aukščių skirtumas tarp Karalienės liūno ir vietinės erozinės bazės siekia apie 3,5 m.

Uolienos, iš kurių į Karalienės liūną srūva požeminis vanduo, greičiausiai yra tarpmoreninės smėlingos uolienos Šventosios upės slėnio šlaito apačioje ir aliuvinis įvairiagrūdis smėlis. Vadinasi, į Karalienės liūną nuolatos suteka tarpmoreninių vandeningų horizontų ir gruntinis vanduo.

Šaltinis yra krentantis, išsklaidytas netaisyklingos formos pelkėje (vienas galas susiaurėjęs), jos matmenys: ilgis – apie 45 m, plotis – iki 30 m, gylis – 6-7 m, plotas – apie 0,14 ha. Tai išlikęs Šventosios upės senvagės fragmentas su vietomis klampiais krantais. Vandens perteklius iš Karalienės liūno nuteka mažu upokšniu per griovį į senvagę Šventosios slėnio žemesnėje terasoje.

Karalienės liūno debitas, išmatuotas 1989 m. liepos 13 d. paraboliniu slenksčiu nuotėkio upokšnyje (griovyje) už 10 m nuo Karalienės liūno krašto buvo 1,56 l/s, arba 134,78 m³ per parą.

Šaltinio vanduo yra melsvai žalsvas (pavasarį – bespalvis), skonis kaip pelkės vandens. Vasarą Karalienės liūno paviršius pasidengia plūduriuojančia augalija. Iš liūno nutekančio vandens (priedugninio jo sluoksnio) temperatūra siekia 9,5 °C (1990.08.14 duomenys).

Liūno dugnas tamsus, dumblėtas, iš jo nutekančio upokšnio vagoje yra rusvų apnašų.

Pagrindiniai duomenys
---------------------

Šaltinio duomenys pagal Saugomų teritorijų valstybės kadastrą:

* plotas – 0,253 ha
* debitas – 1,56 l/s
* bendra vandens mineralizacija – 619,0 mg/l

Legendos
--------

Pasakojama, kad šioje vietoje į liūno gelmes nugarmėjusi karalienė kartu su savo karieta, varoma obuolmušių žirgų. Kita legenda byloja, kad vaidilutė kūreno deivės Mildos aukurą ir nusiskandino, kadangi nenorėjo krikštytis.

Galerija
--------

* Nuoroda į liūną Ažuožeriuose, kryžkelėje prie paskenduolės Veronikos stogastulpioNuoroda į liūną Ažuožeriuose, kryžkelėje prie paskenduolės Veronikos stogastulpio
* Aikštelė pakeliui žemyn į slėnį, link liūnoAikštelė pakeliui žemyn į slėnį, link liūno
* Poilsio aikštelė liūno pakrantėjePoilsio aikštelė liūno pakrantėje
* Informacinis stendas lankytojams apie Karalienės liūnąInformacinis stendas lankytojams apie Karalienės liūną

Šaltiniai
---------

1. 1 2  Saugomų teritorijų valstybės kadastras  *stk.am.lt*
2. ↑  Nuo Medžių lajų tako veda naujas dviračių takas *welovelithuania.com*

Nuorodos
--------

|  |  |
| --- | --- |
|  | **Vikiteka: Karalienės liūnas** – vaizdinė ir garsinė medžiaga  |

* Šaltinis „Karalienės liūnas" Archyvuota kopija 2022-09-21 iš Wayback Machine projekto. *anyksciurp.lrv.lt*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RAnykščių rajono savivaldybės saugomos teritorijos |
| --- |
|  |
| Regioniniai parkai | 
Anykščių regioninis parkas |
|  |
| Valstybiniai draustiniai | 
Baldono geomorfologinis • Gykių botaninis • Pelyšos geologinis • Plaštakos hidrografinis • Šventosios ichtiologinis • Šventosios kraštovaizdžio • Virintos hidrografinis • Žaliosios pievų botaninis-zoologinis |
|  |
| Biosferos poligonai | 
Šimonių girios |
|  |
| Gamtos paminklai | 
Akmuo Puntukas • Akmuo Puntuko brolis • Barboros akmuo • Variaus atodanga • Vetygalos atodanga |
|  |
| Valstybiniai gamtos paveldo objektai | 
Abromiškio atodanga • Daumantų atodanga • Jokūbėliškio ąžuolas • Kavarsko tufų šaltinis • Pašvenčio ąžuolas • Pavarių akmuo • Riklikų šaltinis • Šaltinis Karalienės liūnas • Šlavės atodanga • Vildžiūnų atodanga |
|  |
| Savivaldybės gamtos paveldo objektai | 
~~Ąžuolas „Žirgo kaklas"~~ • Buivydų uosis • Elmės šešiakamienis ąžuolas • ~~Gegutės uosis~~ • Mūrinės kalnarūtės augimvietė • Pavarių liepa • Pušis Šventosios gamtiniame-rekreaciniame take • Šventieji ąžuolai • Uoksinė pušis • Variaus ąžuolas • Žažumbrio ąžuolas |

 |